**बन्ड सुरक्षा नीति**

**उद्देश्य**

यस नीतिको उद्देश्य मानिसहरू, विशेष गरी बालबालिकाहरू, जोखिममा रहेका वयस्कहरू र लाभार्थी÷लाभग्राहीहरूलाई (गैसस) सँग सम्पर्कमा आएका कारण हुन सक्ने कुनै पनि हानिबाट जोगाउनु हो । यसले देहायका कारणहरूबाट हुने हानि समाविष्ट गर्दछ :

* (गैसस) सँग सम्बन्धित कर्मचारी वा आफूसँग सम्बद्ध अन्य व्यक्तिहरूको आचरण
* (गैसस) का कार्यक्रमहरू र क्रियाकलापहरूको तर्जुमा र कार्यान्वयन

यस नीतिले गैससद्वारा गरेका प्रतिबद्धताहरू निर्दिष्ट गर्दछ, र कर्मचारी र सम्बद्ध अन्य व्यक्तिहरूलाई सुरक्षाको सम्बन्धमा उनीहरूका जिम्मेवारीहरूबारे जानकारी दिन्छ ।

**यो नीतिमा निम्न बुँदाहरू समावेश छैन:**

* कार्यस्थलमा हुने यौन उत्पीडन — यसलाई (गैसस) को दमन र उत्पीडनविरोधी नीति अन्तर्गत सम्बोधन गरिएको छ
* गैसस वा सम्बद्ध कर्मचारीहरूको अपराधबाट मुक्त बृहत् समुदायका सुरक्षा सरोकार

**सुरक्षा भनेको के हो ?**

संयुक्त अधिराज्यमा, सुरक्षाको अर्थ जनताको स्वास्थ्य, कल्याण र मानव अधिकारको रक्षा गर्नु हो, र उनीहरूलाई हानि, दुव्र्यवहार र उपेक्षाबाट मुक्त बाँच्न सक्षम पार्नु हो ।

हाम्रो क्षेत्रको सन्दर्भमा, हामी यसको अर्थ बालबालिका र जोखिममा रहेका वयस्कहरूलगायत हाम्रा कर्मचारी वा कार्यक्रमहरूको सम्पर्कमा आउने मानिसहरूलाई हुने हानिबाट जोगाउने भन्ने बुझ्दछौं ।

सुरक्षासम्बन्धी थप परिभाषाहरू तलको शब्दावलीमा दिइएको छ ।

**दायरा**

* गैससद्वारा अनुबंधित सबै कर्मचारी हरू
* (NGO) सँग सम्बन्धित काम वा भ्रमणहरूमा संलग्न हुँदा सम्बद्ध कर्मचारीहरू, निम्न सहित तर सीमित छैनन्स् परामर्शदातास स्वयंसेवकहरूस ठेकेदारहरूस पत्रकार, सेलिब्रेटी र राजनीतिज्ञ सहित कार्यक्रम आगन्तुक

**नीति व्यक्तव्य**

उमेर, लैङ्गिक पहिचान, अपाङ्गता, यौन झुकाव वा जातीय उत्पत्ति जेसुके भएता पनि हाम्रो सम्पर्कमा आउने सबैलाई सबै प्रकारका हानि, दुव्र्यवहार, उपेक्षा र शोषणबाट सुरक्षित हुने अधिकार छ भनी (गैसस) विश्वास गर्छ । गैससले कर्मचारी वा आफूसँग सम्बद्ध अन्य व्यक्तिहरूद्वारा दुव्र्यवहार र शोषण सहने छैन ।

यस नीतिले (उपयुक्त रूपमा) सुरक्षाका निम्न क्षेत्रहरूलाई सम्बोधन गर्नेछ ः बाल सुरक्षा, वयस्क सुरक्षा, र यौन शोषण र दुव्र्यवहारबाट सुरक्षा । सुरक्षाका यी मुख्य क्षेत्रहरूसँग सम्बन्धित विभिन्न नीति र कार्यविधिहरू हुन सक्छन् (सम्बद्ध नीतिहरू हेर्नुहोस्) ।

(गैसस) रोकथाम, प्रतिवेदन र प्रतिक्रियाका तीन स्तम्भहरूमार्फत आफ्नो कार्यमा सुरक्षालाई सम्बोधन गर्न प्रतिबद्ध छ ।

**रोकथाम**

**गैससका जिम्मेवारीहरू**

**गैससले**

## **यो नीति भित्र सबै कर्मचारीहरूको पहुँच रहेको, यससँग उनीहरू परिचित रहेको र उनीहरूका जिम्मेवारीहरू थाहा भएको सुनिश्चित गर्नेछ ।**

## **आफ्ना सबै कार्यक्रमहरू र क्रियाकलापहरू मानिसहरूलाई गैसससँग सम्पर्कमा आउन सक्ने कुनै पनि हानिको जोखिमबाट जोगाउने तरिकाले तर्जुमा र सञ्चालन गर्नेछ । यसले आाफ्ना कार्यक्रमहरूमा व्यक्तिहरूको बारेमा जानकारी सङ्कलन र सञ्चार गर्ने तरिका समावेश गर्दछ ।**

## **कर्मचारी र सम्बन्धित कर्मचारीहरू भर्ती, व्यवस्थापन र परिचालन गर्दा कडा सुरक्षा प्रक्रियाहरू लागू गर्नेछ ।**

## **कर्मचारीहरूलाई संस्थामा उनीहरूको भूमिकाअनुरूप सुरक्षासम्बन्धी तालिम प्राप्त गर्ने सुनिश्चित गर्नेछ ।**

## **सुरक्षा सरोकारको उजुरीलाई तुरुन्तै र उचित प्रक्रिया अनुसार अनुसरण गर्नेछ ।**

**कर्मचारीका जिम्मेवारीहरू**

**बाल संरक्षण**

गैसस कर्मचारी र सम्बद्ध व्यक्तिहरूले देहायका कार्य गर्नु हुँदैन:

* १८ वर्षभन्दा कम उमेरका कसैसँग यौन क्रियाकलापमा संलग्न नहुने
* बालबालिकालाई यौन दुव्र्यवहार वा शोषण नगर्ने
* बालबालिकालाई शारीरिक, भावनात्मक वा मनोवैज्ञानिक दुव्र्यवहार वा बेवास्ता नगर्ने
* बाल श्रम वा बेचबिखनलगायत बालबालिकासँग कुनै पनि व्यावसायिक शोषण गतिविधिमा संलग्न नहुने

वयस्क सुरक्षा

गैसस कर्मचारी र सम्बद्ध व्यक्तिहरूले देहायका कार्य गर्नु हुँदैन :

* **जोखिममा रहेका वयस्कहरूलाई यौन दुव्र्यवहार वा शोषण नगर्ने**
* **जोखिममा परेका वयस्क व्यक्तिलाई शारीरिक, भावनात्मक वा मनोवैज्ञानिक दुव्र्यवहार वा बेवास्ता नगर्ने**

यौन शोषण र दुव्र्यवहारबाट संरक्षण

गैसस कर्मचारी र सम्बद्ध व्यक्तिहरूले देहायका कार्य गर्नु हुँदैन:

* **यौन क्रियाकलापका लागि पैसा, रोजगारी, सामान वा सेवाहरू दिने । यसमा लाभग्रार्हीहरूका कारणले हुने कुनै पनि सहयोगको आदानप्रदान समावेश छ**
* **लाभग्रार्हीहरूसँग कुनै पनि यौन सम्बन्धमा संलग्न नहुने, किनभने तिनीहरू स्वाभाविक रूपमा असमान शक्ति सन्तुलनमा आधारित हुन्छन्**

**यसबाहेक, गैसस कर्मचारी र सम्बद्ध व्यक्तिहरूले अनिवार्य रूपमा देहायका कार्य गनुपर्दछ ः**

* **सुरक्षा उल्लङ्घनहरूलाई रोक्न र सुरक्षा नीतिको कार्यान्वयनलाई प्रवद्र्धन गर्ने वातावरण सिर्जना गर्न र कायम राख्न योगदान गर्ने**
* **कुनै गैसस कर्मचारी सदस्य वा र सम्बद्ध व्यक्तिले सुरक्षा उल्लङ्घन गरेको बारेमा कुनै चिन्ता /चासोका विषय वा शंकाहरू उपयुक्त कर्मचारीलाई उजुर गर्ने ।**

उजुरीलाई सहज बनाउने

**(गैसस)ले सुनिश्चित गर्नेछ कि कर्मचारी र आफूले काम गर्ने समुदायहरूलाई सुरक्षासम्बन्धी चिन्ता/चासो/सरोकारहरू उजुर गर्नका लागि सुरक्षित, उपयुक्त तथा सुगम माध्यम उपलब्ध गराइन्छ ।**

**औपचारिक उजुरी/ खबरदारी च्यानलहरूमार्फत चिन्ता/चासो/सरोकार वा गुनासाहरू उजुरी गर्ने कुनै पनि कर्मचारीलाई (वा उनीहरूले अनुरोध गरेमा) गैससको कार्यस्थलमा दुराचारको खुलासा (उजुरी/खबरदारी) नीतिद्वारा सुरक्षित गरिनेछ ।**

**गैससले बाहिरी स्रोतहरू जस्तै सर्वसाधारणहरू, साझेदारहरू र आधिकारिक निकायहरूबाट पनि गुनासाहरू स्वीकार गर्नेछ ।**

सुरक्षाका चिन्ताहरु कसरी रिपोर्ट गर्ने

**सुरक्षासम्बन्धी कुनै गुनासो वा चिन्ता/चासो/सरोकार भएका कर्मचारीले आफ्नो सुरक्षा सम्पर्क व्यक्ति वा लाइन प्रबन्धक (जुनसुकै लागू हुन्छ) लाई तुरुन्तै उजुर गर्नुपर्छ । यदि कर्मचारीले आफ्नो सुरक्षा सम्पर्क व्यक्ति वा लाइन प्रबन्धकलाई उजुर गर्न सहज महसुस गर्दैनन् (उदाहरणका लागि यदि उनीहरूले उजुरीलाई गम्भीरतापूर्वक लिइने छैन भने, वा यदि त्यो व्यक्ति आफै उजुरीको विषयमा सलंग्न छ भने), उसले कुनै अन्य उपयुक्त कर्मचारीलाई उजुर गर्न सक्छ । उदाहरणका लागि, वरिष्ठ प्रबन्धक वा मानव संसाधन टोलीको कुनै सदस्य ।**

**(सम्पर्क विवरणहरू उल्लेख गर्नुहोस्)**

**प्रतिक्रिया**

गैससले नीति तथा कार्यविधि र कानुनी तथा वैधानिक दायित्वहरू (हेर्नुहोस् — सम्बद्ध नीतिहरूमा सुरक्षा सरोकारहरूको उजुरी र प्रतिक्रियाका लागि कार्यविधि) अनुसार सुरक्षा उजुरीहरू र सरोकारहरूलाई पछ्याउनेछ ।

गैससले नीतिको उल्लङ्घन गरेको पाइएका कर्मचारीविरुद्ध उपयुक्त अनुशासनात्मक कारबाही गर्नेछ ।

औपचारिक आन्तरिक प्रतिक्रिया (जस्तै आन्तरिक अनुसन्धान) गरिएको भएता पनि, गैससले कर्मचारी वा सम्बद्ध व्यक्तिहरूले गरेको हानिबाट उत्तरजीवीहरू ९कगचखष्खयचक० लाई सहयोग प्रदान गर्नेछ । सहयोगसम्बन्धी निर्णयहरू उत्तरजीवीको नेतृत्वमा हुनेछ ।

 **गोपनीयता**

 सुरक्षासम्बन्धी सरोकारहरूलाई सम्बोधन गर्दा प्रक्रियाका सबै चरणहरूमा गोपनीयता कायम राख्नु अत्यावश्यक छ । चिन्ता/चासो/सरोकार र त्यसपछिको मामिला व्यवस्थापनसम्बन्धी जानकारी केवल जान्नुपर्ने न्यूनतम आधारमा साझा गरिनु पर्छ, र सधैं सुरक्षित राख्नुपर्छ ।

सम्बद्ध नीतिहरू

**आचार संहिता**

**दमन र उत्पीडन विरोधी नीति**

**कार्यस्थलमा दुराचारको खुलासा (उजुरी/खबरदारी) नीति**

**बाल सुरक्षा नीति**

**वयस्क सुरक्षा नीति**

**कर्मचारीहरूद्वारा यौन शोषण र दुव्र्यवहारबाट सुरक्षा नीति**

**गुनासो नीति**

**प्रतिवेदन र सुरक्षा चिन्ता÷सरोकारहरूको प्रतिक्रियाका लागि कार्यविधिहरू**

**कर्मचारी भर्तीमा सुरक्षाको लागि कार्यविधिहरू**

अन्य उपयुक्त नीतिहरू

**शब्दावली**

**सहायतार्थी/लाभग्रार्ही/लाभार्थी**

गैससको कार्यक्रमबाट प्रत्यक्ष रूपमा वस्तु वा सेवाहरू प्राप्त गर्ने व्यक्ति । स्मरण रहोस् कि शक्तिको दुरुपयोग गैससले सेवा गर्ने व्यापक समुदायमा पनि लागू हुन सक्छ र यस शब्दले शक्तिको स्थितिमा रहेको भ्रम पैदा गरेर शोषण पनि समावेश गर्न सक्छ ।

**बालबालिका**

१८ वर्ष मुनिको व्यक्ति

**हानि**

मनोवैज्ञानिक, शारीरिक र व्यक्तिको अधिकारको अन्य कुनै पनि उल्लङ्घन

**मनोवैज्ञानिक हानि**

अपमानजनक र अप्रतिष्ठाकारक व्यवहार जस्तै बदनाम गर्ने, निरन्तर आलोचना, बेइज्जत, लगातार लज्जित पार्ने, एकान्त कारावास र अलगावलगायत (तर यतिमा सीमित छैन) भावनात्मक वा मनोवैज्ञानिक दुव्र्यवहार

**यौन शोषण र दुव्र्यवहारबाट सुरक्षा**

यो शब्द मानवीय र विकासमा संलग्न समुदायद्वारा यौन शोषण र कर्मचारी वा सम्बद्ध कर्मचारीहरूद्वारा प्रभावित जनसंख्याको दुव्र्यवहारको रोकथामका लागि प्रयोग गरिन्छ । यो शब्द यौन शोषण र दुव्र्यवहारबाट सुरक्षाका लागि विशेष उपायहरूमा संयुक्त राष्ट्र महासचिवको बुलेटिनबाट लिइएको हो (ST/SGB/2003/13)।

**सुरक्षोपाय**

संयुक्त अधिराज्यमा, सुरक्षोपाय भनेको जनताको स्वास्थ्य, कल्याण र मानव अधिकारको रक्षा गर्नु हो, र उनीहरूलाई हानि, दुव्र्यवहार र उपेक्षाबाट मुक्त बाँच्न सक्षम पार्नु हो ।

हाम्रो क्षेत्रमा, हामी यसको अर्थ बालबालिका र जोखिममा रहेका वयस्कहरूलगायत मानिसहरूलाई हाम्रा कर्मचारी वा कार्यक्रमहरूको सम्पर्कमा आउनुबाट हुने हानिबाट जोगाउने भन्ने बुझ्दछौ । एक दातृ निकायको परिभाषा निम्नानुसार छ :

सुरक्षोपाय भनेको हानि, विशेष गरी यौन शोषण, दुव्र्यवहार र उत्पीडन हुनबाट रोक्नका लागि सबै उचित कदम चाल्नु हो, मानिसहरू, विशेष गरी कमजोर वयस्क र बालबालिकाहरूलाई त्यो हानिबाट जोगाउन र हानि हुँदा उचित प्रतिक्रिया दिन ।

यो परिभाषा हाम्रा मूल्य र सिद्धान्तहरूमा आधारित छ र यसले हाम्रो संस्कृतिलाई आकार दिन्छ । यसले विशेष गरी यौन उद्देश्यका लागि शक्ति, विश्वास वा जोखिमको कुनै पनि सम्भावित, वास्तविक वा दुस्प्रयास गरिएको दुरुपयोगबाट हुने हानिलाई रोक्न र सम्बोधन गर्न विशेष ध्यान दिन्छ ।

सुरक्षोपाय हाम्रा सबै कार्यक्रमहरू, साझेदारहरू र कर्मचारीहरूमा निरन्तर र अपवाद बिना लागू हुन्छ । यसले हानि, शोषण र दुरुपयोगका सबै जोखिमहरू विरुद्ध सक्रिय रूपमा पहिचान, रोकथाम र संरक्षण गर्न आवश्यक छ र जोखिमहरू साकार हुँदा प्रतिक्रिया, प्रतिवेदन र सिक्नको लागि परिपक्व, जवाफदेही र पारदर्शी प्रणालीहरू हुनु आवश्यक छ । ती प्रणालीहरू उत्तरजीवी–केन्द्रित हुनुपर्छ र तिनहीरूले दोषी प्रमाणित नभएसम्म अभियुक्तहरूलाई बचाउन पनि पर्छ । सुरक्षोपायले सहायतार्थी/लाभार्थी/लाभग्राही र प्रभावित व्यक्तिहरूलाई हामीले गर्ने सबै कामको केन्द्रमा राख्छ ।

**यौन दुव्र्यवहार**

यौन दुव्र्यवहार शब्दको अर्थ यौन प्रकृतिको वास्तविक वा धम्कीपूर्ण शारीरिक उल्लङ्घन हो, चाहे बलद्वारा वा असमान वा जबरजस्ती अवस्थामा ।

**यौन शोषण**

यौन शोषणु शब्दको अर्थ यौन उद्देश्यका लागि कमजोरी, शक्ति असंतुलन, वा विश्वासको स्थितिको वास्तविक वा दुस्प्रयास गरिएको दुरुपयोग हो, जसमा अर्काको यौन शोषणबाट मौद्रिक, सामाजिक वा राजनीतिक रूपमा फाइदा लिने पर्दछ, तर यो यतिमा सीमित छैन । यस परिभाषामा मानव बेचबिखन र आधुनिक दासत्व समावेश छ ।

**उत्तरजीवी ( survivor )**

दुव्र्यवहार वा शोषणमा परेको व्यक्ति । “उत्तरजीवी” शब्द प्रायः “पीडित”लाईभन्दा बढी प्राथमिकता दिई प्रयोग गरिन्छ किनकि यसले आत्मबल, उत्थानशीलता र बाँच्ने क्षमतालाई संकेत गर्दछ । तथापि यो व्यक्तिको छनौट हो कि उनीहरूले आफूलाई कसरी पहिचान गर्न चाहन्छन् ।

**जोखिममा रहेका वयस्क**

कहिलेकाहीँ कमजोर वयस्क पनि भनिन्छ । मानसिक वा अन्य असक्षमता, उमेर वा रोगको कारणले हेरचाहको आवश्यकता परेको वा हुन सक्ने व्यक्ति र जो आफ्नो वा आफैलाई हेरचाह गर्न असक्षम छ वा हुन सक्छ, वा ठूलो हानि वा शोषण विरुद्ध आफ्नो वा आफैलाई सुरक्षा गर्न असमर्थ ।